Υπέροχο σπίτι με μοναδική, πανοραμική θέα της χώρας της Άνδρου, δέκα λεπτά (με το αυτοκίνητο) από αυτήν και πέντε λεπτά από τα Αποίκια και τις Στενιές. Πρόκειται για μια μεζονέτα τριών επιπέδων - η οποία μαζί με άλλες δύο αποτελούν τμήμα ενός μεγάλου αγροκτήματος γεμάτο κάθε λογής δένδρων και φυτών - στην οποία κυριαρχεί η χτιστή πέτρα, διαθέτει τρία δωμάτια, τρία μπάνια και φιλοξενεί άνετα 7 άτομα. Ο Ηλίας και η Εμιλιάνα, άνθρωποι άξιοι ευγενικοί και "ανοιχτοί", έχουν φτιάξει με τα χέρια τους έναν μικρό παράδεισο που χαίρονται πραγματικά να τον μοιράζονται. Προσιτή πολυτέλεια.